cyanic-selkie/wikianc huggingface dataset:
Բիլի Բոբ Թորնթոն
Անձնական կյանք
Թորնթոնը նշանադրված է եղել դերասանուհի Լորա Դերնի հետ, ում հետ հարաբերություններ ուներ 1997-ից մինչ 1999 թվականները, սակայն 2000 թվականին նա ամուսնանում է դերասանուհի Անջելինա Ջոլիի հետ, ում հետ նա նկարահանվել էր «Կառավարելով թռիչքները» (1999) ֆիլմում և ով նրանից երիտասարդ էր 20 տարով։ Ամուսնությունը հայտնի էր նրանով, որ նրանք վզներին կրում էին միմյանց արյան կաթիլով փոքրիկ սրվակներ։ Հետագայում Թորնթոնը պարզաբանում է, որ «սրվակները իրականում փոքրիկ մեդալիոն էին, որոնցից յուրաքանչյուրը պարունակում էր արյան ընդամենը մեկ կաթիլ» ։ Թորնթոնը և Ջոլին 2002 թվականի մարտին հայտարարում են Կամբոջային երեխայի որդեգրման մասին, սակայն հետագայում պարզվում է, որ Ջոլին երեքային որդեգրել է որպես միայնակ-մայր ։ Նրանք բաժանվում են 2002 թվականի հունիսին և ամուսնալուծվում հաջորդ տարի։
2003 թվականից Հորնտոնը հարաբերություններ ունի դիմահարդարպ Կոնի Էնգլանդի հետ, ում հետ նրանք ունեն համատեղ դուստր՝Բելլա։ Զույգն ապրում է Լոս Անջելեսում։ Չնայած նրան, որ Թորնթոնը ասել է, որ, ամենայն հավանականությամբ, այլևս չի ամուսնանա, քանի որ ամուսնությունը ի համար «չի աշխատում» , նրա ներկայացուցիչները հաստատում են, որ Թորնթոնը և Էնգլանդը ամուսնացել են 2014 թվականի հոկտեմբերի 22-ին, Լոս Անջելեսում ։
Նախասիրություններ
Թորնթոնը եվրոպական ֆուտբոլի մեծ երկրպագու է։ նա երկրպագում է անգլիական «Լիվերպուլ» ակումբին։ Աշխարհի բոլոր քաղաքներից ամենաշատը սիրում է Փարիզը։ Նա նույնիսկ սեփական պենտհաուս ունի ֆրանսիական մայրաքաղաքում։
Աստղի սիրալի նորաձև իրը «Հյուսթոն կոլտ» կովբոյական գլխարկն է։ Հնարավորության դեպքում նա ձգտում է հագնել այն իր ֆիլմերում։ Դերասանի հայրենի քաղաքի քաղաքապետը որոշել է անմահացնել իրենց հանրահայտ հայրենակցի անունը տարվա օրերից մեկը «Բիլի Բոբ Թորնթոնի օր» հայտարարելու միջոցով։
2001 թվականին դերասանը հաղթահարում է իր բազմաթիվ վատ սովորություններից մեկը՝ ծխելու սովորությունը (բացառությամբ «Վատ Սանտա», «Փամփուշտից արագ» և «Ֆարգո», որտեղ նա ծխում է)։
Արտաքին հղումներ
Կատեգորիա:1955 ծնունդներ Կատեգորիա:Օգոստոսի 4 ծնունդներ Կատեգորիա:Ամերիկացի դերասաններ Կատեգորիա:Հոլիվուդյան դերասաններ Կատեգորիա:Օսկարակիրներ Կատեգորիա:20-րդ դարի դերասաններ Կատեգորիա:Հոլիվուդյան փառքի ծառուղի Կատեգորիա:Ամերիկացի սցենարիստներ Կատեգորիա:21-րդ դարի ամերիկացի երգիչներ Կատեգորիա:Ամերիկացի ռեժիսորներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի գրողներ
Վլադիմիր Հայրապետյան (տնտեսագետ)
Վլադիմիր Կարապետի Հայրապետյան (1927, սեպտեմբերի 27, Ջուլֆա - 2015, հունվարի 8, Երևան ), հայ տնտեսագետ։ Տնտեսական գիտությունների դոկտոր (1983), պրոֆեսոր (1986)։ ՀՀ բարձրագույն դպրոցի վաստակավոր գործիչ (1985)։
Կենսագրություն
Ավարտել է ԵՊՀ միջազգային հարաբերությունների ֆակուլտետը (1950)։ 1955-2010 թթ. աշխատել է Երևանի Բրյուսովի անվան օտար լեզուների ինստիտուտում, 1971-1997 թթ.՝ քաղաքատնտեսության, 1997-2010 թթ.՝ հասարակագիտության ամբիոնի վարիչ, միաժամանակ, 1974-1978 թթ. և 1982-1984 թթ.՝ ուսումնական աշխատանքների գծով պրոռեկտոր։
Աշխատություններ
Աշխատանքները վերաբերում են արդյունաբերության տեղաբաշխման, արդյունաբերական արտադրության ճյուղային կառուցվածքին և այլ խնդիրների։
Հիշատակ
2015 թվականի մարտի 18-ին Երևանի ավագանու նիստում միաձայն որոշվեց Ամիրյան փողոցի 5ա շենքի պատին տեղադրել Վլադիմիր Հայրապետյանի հուշատախտակը ։ Հուշատախտակը տեղադրվեց 2015 թվականի ապրիլի 25-ին։
Ծանոթագրություններ
Կատեգորիա:Հայ տնտեսագետներ Կատեգորիա:Տնտեսագիտական գիտությունների դոկտորներ Կատեգորիա:1927 ծնունդներ Կատեգորիա:Սեպտեմբերի 27 ծնունդներ Կատեգորիա:Ջուղա քաղաքում ծնվածներ Կատեգորիա:2015 մահեր Կատեգորիա:Հունվարի 8 մահեր Կատեգորիա:Երևան քաղաքում մահացածներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ
BioShock
Bioshock-ը (Բիոշոկ) շութեր առաջին դեմքից ժանրի համակարգչային խաղ է, որ թողարկվել է 2K Boston (հետագայում անվանափոխվել է Irrational Games-ի) ու 2K Australia-ի կողմից և հրատարակվել է 2K Games ընկերության կողմից ։ 2007 թվականի օգոստոսին խաղը թողարկվել է Microsoft Windows և Xbox 360 պլատֆորմների համար։ 2008 թվականի հոկտեմբերին Irrational, 2K Marin, 2K Australia և Digital Extremes ընկերությունների շնորհիվ նաև թողարկվել է Playstation 3-ի համար նախատեսված խաղի տարբերակը։ 2009 թվականի հոկտեմբերին Feral Interactive ընկերության կողմից թողարկվել է նաև Mac OS X օպերացիոն համակարգի համար, իսկ խաղի մոբայլ տարբերակը թողարկվել է IG Fun-ի կողմից ։ Խաղի գաղափարը ստեղծել է Irrational-ի ստեղծագործական խմբի ղեկավար` Կեն Լևին ը, ով ոգեշնչվել է Այն Ռենդի Օբյեկտիվիզմ գաղափարից, ինչպես նաև այնպիսի հայտնի գրողներից, ինչպիսին է Զորջ Օրվելը։ Bioshock-ը համարվում է «System Shock» սերիաների շարքի հոգևոր իրավահաջորդը, որի վրա նախկինում աշխատել է Irrational-ի թիմը, այդ թվում նաև Կեն Լևինը  ։
Bioshock-ի դեպքերը տեղի են ունենում 1960 թվականին։ Խաղացողը կառավարում է խաղի գլխավոր հերոս` Ջեքին, ով ինքնաթիռի վթարից հետո գոյատևում է և հայտնվում բաթիսֆերայի կայարանում, որը տանում է ստորջրյա քաղաք` «Rapture» («Հիացմունք»)։ Քաղաքը կառուցել է Էնդրյու Ռայանը ով պատկերացնում էր քաղաք, որպես մեկուսացված ուտոպիա, սակայն ԱԴԱՄ-ի բացահայտումը (գենետիկ նյութ, որ մարդկանց գերմարդկային ուժեր է տալիս) կործանում է ամեն ինչ։ Ջեքը փորձում է փախչել քաղաքից, սպանելով իր ճանապարհին հայտնված թշնամիներին և հանրահայտ Big Daddie-ներին (Մեծ Հայրիկներ)։ Խաղի ընթացքում Ջեքը հանդիպում է միայն մի քանի ողջամիտ մարդկանց, որոնց շնորհիվ էլ բացահայտում է «Հիացմունք»-ի անցյալը։ Խաղացողը թշնամիներին սպանելու համար կարող է օգտագործել զենքեր, պլազմիդներ (հերոսին գերմարդկային ուժեր են տալիս) և նույնիսկ քաղաքը պաշտպանող ռոբոտներին։ Bioshock-ը ներառում է RPG ժանրին բնորոշ էլեմենտներ` խաղացողներին հնարավորություն տալով ընտրել կռվի ոճը, ինչպես նաև բարոյական ընտրություն կատարել (սպանել կամ փրկել խաղի հերոսներին)։ Խաղը ունի Բիոփանկ ժանրին բնորոշ թեմա` ներառելով նաև Survival horror ժանրի կոնցեպտներ։
Bioshock-ը հանրության կողմից լավ է ընդունվել։ Հատկապես բարձր է գնահատվել քննադատների կողմից իր` բարոյականության վրա հիմնված սյուժեի և առանձնահատուկ աշխարհի համար։ Այն համարվել է բոլոր ժամանակների լավագույն խաղերից մեկը և նույնիսկ համակարգչային խաղ` որպես արվեստի տեսակի դրսևորում։ Այն ստացել է մի քանի «Տարվա Լավագույն Խաղ» մրցանակ` հայտնի լրատվամիջոցների կողմից, որոնց շարքում են` BAFTA-ն, Game Informer-ը , Spike TV-ին և X-Play-ը ։ Խաղի թողարկումից հետո դուրս է եկել նրա սիկվելը` Bioshock 2-ը (2K Marin-ի կողմից), ինչպես նաև սերիաների շարքի երրորդ խաղը`BioShock Infinite վերնագրով (Irrational Games ընկերության կողմից)։ 2016 թվականի սեպտեմբերի 13-ին թողարկվել է խաղի Remastered (բարելավված) տարբերակը BioShock: The Collection անունով, որն իր մեջ նաև ներառում է BioShock 2 and BioShock Infinite-ը։ Այն հասանելի է Microsoft Windows, PlayStation 4 և Xbox One պլատֆորմների համար։
Ծանոթագրություններ
Կատեգորիա:Windows տեսախաղեր Կատեգորիա:IOS խաղեր
Հայկազ Մարջանյան
Մարջանյան Հայկազ Հովհաննեսի (նոյեմբերի 23, 1900, գյուղ Քյուլփի, Սուրմալուի գավառ հունվարի 8.1967, Երևան), հայ խորհրդային քաղաքական գործիչ, գյուղատնտեսական գիտությունների թեկնածու (1955), ԽՄԿԿ անդամ (1932)։
Բազոշ սյուր Վել
Բազոշ սյուր Վել (Bazoches-sur-Vesles), համայնք Ֆրանսիայի Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանի կոմունա։
Համայնքի INSEE կոդ՝ 02054։
Հայկազ Մարջանյան
Պարգևատրվել է Լենինի (2), Աշխատանքային կարմիր դրոշի, «Պատվո նշան» շքանշաններով։
Կատեգորիա:Գյուղատնտեսական գիտությունների թեկնածուներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Լենինի շքանշանի ասպետներ Կատեգորիա:Հայ քաղաքական գործիչներ
Բազոշ սյուր Վել
Տնտեսություն
2010 թվականի տվյալներով՝ աշխատունակ տարիքի 290 մարդկանցից (15-64 տարեկան) 214-ը տնտեսապես ակտիվ էին, 76-ը՝ ոչ ակտիվ (ակտիվության ցուցանիշը՝ 73,8 %, 1999 թվականին եղել է 66,8 %)։ 214 աշխատունակ բնակիչներից 191-ը աշխատում էին (98 տղամարդ և 93 կին), անաշխատանք էին 23-ը (12 տղամարդ և 11 կին)։ 76 անգործունակ մարդկանցից 31-ը աշակերտներ կամ ուսանողներ էին, 25-ը թոշակառու, 20-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Նիկոլայ Ֆեշին
Ավարտել է Սանկտ Պետերբուրգի գեղարվեստի ակադեմիան Իլյա Ռեպինի արվեստանոցում, հետագայում վերադարձել է Կազան և դասավանդել է Կազանի գեղարվեստի դպրոցում, որը ներկայում կրում է նրա անունը։ 1916 թվականին ընտրվել է Գեղարվեստի կայսերական ակադեմիայի ակադեմիկոս։ 1923 թվականին ընտանիքի հետ գաղթել է ԱՄՆ, որտեղ ապրել է մինչև իր կյանքի վերջը`1955 թվականը։ 1976 թվականին նկարչի դուստրը` Իյ Նիկոլաևնա Ֆեշին Բրեխեմը հոր աճյունը վերաթաղել է Կազանում։ Ֆեշինը բավականին հայտնի է եղել Ռուսաստանում և ԽՍՀՄ-ում, իսկ ԱՄՆ-ում համարվել է ամերկացի ազգային գեղանկարիչ։ Ստեղծել է երկու հազարից ավել ստեղծագործություն, որոնք գտնվում են ԱՄՆ-ի երեսուն թանգարանների հավաքածուներում, չհաշված մասնավոր հավաքածուները։ Նիկոլայ Ֆեշինի ամենամեծ աշխատանքների հավաքածուն (189) գտնվում Թաթարստանի կերպարվեստի պետական թանգարանում («Խազինե» ազգային գեղարվեստական պատկերասրահ)։ Նրա ստեղծագործությունները ներկայացվում են նաև Սանկտ Պետերբուրգի, Չեբոքսարիի, Կոզմոդեմյանսկիի, Կիրովայի մասնավոր հավաքածուներում։
Վաղ կյանք
Նիկոլայ Իվանովիչ Ֆեշինը ծնվել է 1881 թվականի նոյեմբերի 26-ին իկոնոստաս փորագրող Իվան Ալեքսանդրովիչ Ֆեշինի ընտանիքում, որն ուներ իր սեփական արհեստանոցը։ Հայրը ծնունդով Արզամասից է, տոհմակիցները, որոնք դեռ XVI դարից աքսորված են եղել որպես խռովարար պուշկարցիներ, եկել են Պուշկարկա գյուղից։  Մայրը` Պրասկովայա Վիկտորովնա Չիտովան եկել է Կոստրոմայից։ Իվան Ֆեշինի արվեստանոցը այդ տարիներին  տեղի ուսումնա-արդյունաբերական ցուցահանդեսներին արժանացել է արծաթե մրցանակների «մեծ չափով աշխատանքների և բազմապիսի նկարների համար»։ Չորս տարեկանում Նիկոլայը հիվանդացել է մենինգիտ հիվանդությամբ և երկու շաբաթ եղել է կոմայի մեջ։ Համաձայն ընտանեկան առասպելի, որը մեջբերում է Ֆեշինը «Ինքնակենսագրությունում»՝ բժիշկները ծնողներին խորհուրդ են տվել աղոթել հրաշքի համար. հայրը, որը բավականին հայտնի էր հոգևորականության շրջանում, պայմանավորվել է, որ Ավետման եկեղեցուց Աստվածամոր Տիխվինյան հրաշագործ սրբապատկերը բերեն իրենց տուն։ Նիկոլայը այդ ամենից հետո լավացել է, սակայն հիվանդությունը երեխային դարձրել էր ինքնամփոփ և միայնակ։ Նկարչական տաղանդը նա իր մոտ հայտնաբերել է շատ վաղ տարիքում, և արվեստում դարձել է ավելի կենտրոնացված։
Առաջին ինքնուրյուն ստեղծագործական քայլերը Նիկոլայ Ֆեշինի մոտ նկատվում են վեց տարեկանում. պահպանվել են նրա այն ժամանակվա զարդարանքների ալբոմները։ Ինը տարեկանից սկսել է աշխատել իր հոր արվեստանոցում՝ մասնակցելով պատվերների ստեղծմանը։ Տղայի շնորքը նկատում է Կազանի գեղարվեստի դպրոցի առաջին տնօրեն` Ն.Ն. Բելկովիչով, որն ապագայում դառնում է նկարչի աները։
Ի.Ա.ֆեշինը չի ունեցել ձեռնարկատիրական ջիղ և չնայած հայտնիությանը, սնանկացել է և պարտքերը ետ վերադարձնելու պատճառով ստիպված է եղել տալ ամբողջ ունեցվածքը։ Նա աշխատանքի համար սկսել է շրջել գյուղերով, ընտանիքը մնացել է քաղաքում, ապրելով աղքատության մեջ։ Ամեն դեպքում տղան կարողանում է ստանալ կրթություն Հրատարակչական դպրոցում։ Նիկոլայ Ֆեշինը հիշում է որ առաջին վաստակը նրան բերել է իկոնոստասների գծագրությունը, որը նա արել է 13 տարեկանում և նա այդ գումարով (10 000 ռուբլի) իր համար դպրոցական կոստյում է կարել։
1895 թվականին Կազանում բացվել է Գեղարվեստի դպրոց, որում ընդունվում է նաև Նիկոլայ Ֆեշինը։ Այդ ժամանակ հայրը սատարել է որդուն, որպեզսի Նիկոլայ Ֆեշինը դառնա նկարիչ։ Այդ ժամանակ ընտանիքը բաժանվում է. տանջվելով աղքատությունից Պրասկովյա Ֆեշինը մեկնում է Կոստրոմա ծնողների մոտ, Իվան Ֆեշինը նույնպես լքում է Կազանը և չի լինում այնպիսի կարգավիճակում, որպեզսի օգնի որդուն։ Չնայած դրան, մինչև կյանքի վերջը հայրը Նիկոլայի համար եղել է հեղինակություն։ Տասնչորսամյա Նիկոլայ Ֆեշինը Կազանում մնում է միայնակ, ապրելով քաղցի մեջ և չունենալով մշտական աշխատանք, միայն մի քանի անգամ օգնություն նրան ցուցաբերել է հորական կողմից հորեղբայրը, որն ուներ Կազանից 100 վեստ հեռավորության վրա գտնվող Կուշնյա գյուղու բևեկնախեժի գործարանում։ Այստեղից ծագում է Ֆեշինի հետքրքրությունը և մարիների կյանքի և կենցաղի նկատմամբ։ Ժամանակի մեծ մասը նա անց է կացրել դպրոցում, Կազանում պահպանվել են  յուղաներկով աշակերտական աշխատանքները, մասնավորապես «Գայթակղությունը», որն ունի ավետարանական սյուժե։
Արտաքին հղումներ
Կատեգորիա:Ռուս նկարիչներ Կատեգորիա:Ամերիկացի նկարիչներ Կատեգորիա:Ամերիկացի քանդակագործներ Կատեգորիա:Ռուս գրաֆիկներ Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Մանկավարժական թերթ
«Մանկավարժական թերթ», ամսագիր։ Լույս է տեսել 1878-1879 թվականներին, Թիֆլիսում։ Խմբագիր-արտոնատեր՝ Հ. Տեր-Հովհաննիսյան։ Տպագրել է նյութեր մանկավարժության վերաբերյալ, լուսաբանել Անդրկովկասի կրթական հաստատությունների գործունեությունը։ Կարևորել է ուսուցողական նյութերի օգտագործումը, մանկական և ժողովրդական երգերի ուսուցումը, մերժել պատիժը։ Հրատարակել է Ա. Բահաթրյանի «Մայրենի լեզվի ուսուցումը տարրական դպրոցների մեջ» (1878 թվական ), Ս.Մանդինյանի «Թվաբանության մեթոդիկայի մի քանի օրինակ» (1879 թվական ) հոդվածները։ Ծանոթացրել է եվրոսքացի նշանավոր մանկավարժներ Ֆ. Ֆրեոբելի, Ի. Պեստալոցցիի մեթոդներին։ Տպագրել է նաև գրախոսություններ, արտասահմանյան երկըրների մանկավարժական կյանքի նորություններ են ։
Սթիվեն Հարփեր
Սթիվեն Ջոզեֆ Հարփեր (Stephen Joseph Harper, ), կանադացի քաղաքագետ, քաղաքական գործիչ, նախկին պատգամավոր, նախագահի թեկնածու, վարչապետ (2006-2015), Կանադայի պահպանողական կուսակցության առաջնորդ (մինչև 2015 թվականը) ։ Ծնվել է 1959 թվականի ապրիլի 30-ին Կանադայի Տորոնտո քաղաքում։ 2006 թվականին ընտրվել է Կանադայի 22-րդ վարչապետ։ Սթիվեն Հարփերը առաջին վարչապետն է, որը ներկայացնում է Կանադայի Պահպանողական կուսակցությունը։ 2011 թվականի մայիսին կայացած համապետական ընտրություններում Հարփերի ղեկավարած պահպանողական կուսակցությունը հաղթել է ձայների մեծամասնությամբ ։
2015 թ. խորհրդարանական ընտրություններում պարտություն կրելով՝ Հարփերը հրաժարական է տվել վարչապետի և պահպանողական կուսակցության առաջնորդի պաշտոններից ։ 2016 թվականի օգոստոսին վաղաժամկետ հրաժարվել է նաև խորհրդարանի պատգամավորությունից և հեռացել քաղաքականությունից։
Ծանոթագրություններ
Կատեգորիա:Կանադայի վարչապետներ Կատեգորիա:Կանադացի հակակոմունիստներ Կատեգորիա:Կանադացի քաղաքագետներ Կատեգորիա:Կանադայի քաղաքական գործիչներ Կատեգորիա:Կանադացի տնտեսագետներ Կատեգորիա:Կանադացի դաշնակահարներ
Հմայագիր
Հմայագիր, հմայագրերը հանդիպում են ժապավենաձև և գրքային հմայիլներում, որոնք բովանդակում են կախարդական և մոգական նշանակությամբ աղոթքներ, հմայանքի բանաձևեր և նշանագրեր Սրանք գալիս են նախաքրիստոնեական ժամանակներից, և պատահական չէ, որ հայ եկեղեցին իր գոյության ողջ ընթացքում պայքարել է հմայիլների և հմայագրության կիրառման դեմ։
Հմայագրերը Մաշտոցի երկերում
Հայ մատենագրության հիմնադիր Մեսրոպ Մաշտոցի գրական երկերից պահպանվել և մեզ է հասել «Խրատագիր և զգացուցիչ» շրջաբերական թերթերից մի փոքրիկ հոդված, որն ուղղված է հեթանոսական հավատալիքների և, մանավանդ, հմայության ձևերի դեմ․ «Երազք եւ հմայք եւ յուռութք եւ դիւթիւնք եւ թովչութիւնք եւ հարցուկք եւ ձեռնածուք եւ դեղահատք եւ խտիրք եւ որ ինչ նման են սոցին»։ Մաշտոցը հայտնում է, որ բոլոր նրանք, ովքեր հավատում են կամ իրենք են կատարում այդպիսի հմայություններ, «նզովեալ են ի սուրբ եկեղեցւոց և արտաքս ընկեցեալ յաստուածային հրամանց»
Հմայագրերը Այգեկցու երկերում
Այգեկցու վկայությամբ՝ իր ժամանակակիցները անվերապահորեն հավատուն են հմայությունների և կախարդություններին և զգալի չափով հեռացել էին եկեղեցուց և քրիստոնեությունից։ Նզովքը, արտաքսումը եկեղեցուց, յոթնամյա ապաշխարությունը և սահմանված այլ պատիժներն անգամ ի զորու չեղան արմատախիլ անելու հազարամյահնությունից եկող հեթանոսական հավատալիքներն ու պատկերացումները ժողովրդի գիտակցությունից։ Հմայությունների և կախարդությունների գոյության և կիրառման վերաբերյալ վկայություններ կան նաև այլ ձեռագրերում։ Կախարդության և գուշակության դեմ «Կանոնագիրք Հայոց»֊ի մեջ մուծվել են նաև մի շարք կանոններ, որոնցից երկուսը սերտորեն առնչվում են քննարկվող նյութին։ «Հարցմունք պէս֊պէս եւ պատասխանիք Աթանասի Աղեքսանդրացւոյ եկիսկոպոսի» ծորագրով կանոնախմբի մեջ, օրինակ, կա այսպիսի հարց և պատասխան․ «Հրց․ Վասն պահպանաց երդմունս իմն եւ պահպանութիւն գրեն եւ անուանս, զոր մեք ոչ գիտեմք․ պա՞րտ է համարձակ թողուլ զնոսա առնել զայն եւ կարճել։ Պատ․ Նզովել պարտ է եւ յեկեղեցվոյ եւս հանել » Հայ գրականության սկզբնավորման ժամանակաշրջանում թե՛ Ասորիքում, թե՛ Հռոմեական կայսրության մեջ ամենուրեք տարածված էին առանձին տետրակներով և նրանց միացուով ստեղծված գրքերը։ Փաթեթավոր գրքերն, ընդհանրապես, հմայիլները, մասնավորապես, իրենց արտաքին ձևով գրքի ավելի հին տիպի ներկայացուցիչներ են։ Հենց այս ժապավանաձև, ապա նաև սովորական տեսք ստացած հմայիլներն են, որ պահպանել են հեթանոսական հավատքի խոր կնիքը կրող մեծաքանակ հմայական բանաձևեր, պահպանիչ գրեր ու աղոթքներ։ Ահա այդ կարգի հմայական մի քանի բանաձևեր, որոնք պահպանվում են Մատենադարանում՝ Հմայիլ կոչվող ժապավանաձև ու գրաքանման ձեռագրերը հիմնականում պահպանվել են նորագույն ժամանակների (15-18-րդ դարեր) ընդօրինակություններով։ Հմայիլներից շատերի մեջ կան տարօրինակ նշանագրեր, որոնք արված են դարձյալ հմայական և բուժական նպատակներով՝ չար աչքից զերծ մնալու, չար ոգի թպղիին հալածելու, կատաղած շնից անվնաս մնալու, դիվահարներին բուժելու, սիրածի սերը նվաճելու և բազմաթիվ այլ ակնկալություններով։
Արտաքին հղումներ
Հայերեն ժապավենաձև հմայիլներ
Կատեգորիա:Հմայագրեր Կատեգորիա:Մոգություն
Բանսինյի
Բանսինյի (Bancigny), համայնք Ֆրանսիայում, Պիկարդիա մարզի Էնա գավառում։ Մտնում է Վերվեն համայնքի կազմի մեջ։ Հանդիսանում է Վերվեն շրջանի օկրուգը։
Համայնքի INSEE կոդ՝ 02044։
Բնակչություն
Համայնքի բնակչությունը 2010 թվականին կազմում էր 28 մարդ։
Տնտեսություն
2010 թվականի տվյալներով 19 աշխատունակ տարիքի մարդկանցից (15-64 տարեկան) 13-ը տնտեսապես ակտիվ էին, 6-ը անգործունակ (Ակտիվության ցուցանիշը — 68,4 %, 1999 թվականին եղել է՝ 70,0 %)։ 13 աշխատունակ բնակիչներից 10-ը աշխատում էին (7 տղամարդ և 3 կին), անաշխատանք էին 3-ը (0 տղամարդ և 3 կին)։ 6 անգործունակ մարդկանցից 0-ը աշակերտներ կամ ուսանողներ են, 4-ը թոշակառու, 2-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Տոնյան
Տոնյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով
Վոլտուրինո
Վոլտուրինո  (Volturino), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 1953 մարդ, բնակչության խտությունը ըստ 2008 թվականի կազմում է 34 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 71030, հեռախոսային կոդ՝ +39 0881։
Քաղաքի հովհանավոր պաշտպանն է Մադոնա դելա Սերիտելան։ Տոնը նշվում է մայիսի առաջին կիրակի օրը, ինչպես նաև սեպտեմբերի 8-ին՝ Սուրբ Աստվածածնի ծննդյան օրը։
Արտաքին հղումներ
Կատեգորիա:Իտալիայի բնակավայրեր
Նոյեմբերյանի բենթոնիտային կավերի և ցեոլիթների հանքավայր
Նոյեմբերյանի բենթոնիտային կավերի և ցեոլիթների հանքավայր, հանքավայր ՀՀ Տավուշի մարզում, Բերդավան գյուղից 3-8 կմ հյուսիս-արևելք։ Հայտնի է վաղ անցյալից։
Բնութագիր
Բենթոնիտային կավերի հանքավայրի հետախուզման աշխատանքներն սկսվել են 1960 թվականին (ընդհատումներով շարունակվել մինչև 1978 թվականը), ցեոլիթներինը՝ 1972 թվականին։ Ջրաջերմային հանքավայր է՝ տեղաբաշխված 4 տեղամասում։
Առաջացում
Առաջացել է վերին կավճի թթվային հրաբխային մոխիրներից, տուֆերից, պեմզաներից՝ ջրաջերմային լուծույթների ազդեցությամբ։ Հանքամարմինները շերտաձև են։ Գենթոնիտները ներկայացված են հիմնականում ալկալի և հողալկալի տարատեսակներով։ Հանքամարմնի հաստությունը 0, 5-100 մ է, ցեոլիթինը՝ 8-80 մ։
Հանքավայրում օգտակար միներալները ներկայացված են մոնտմորիլոնիտով, հանդիպում են նաև պլագիոկլազներ, քվարց, քաղկեդոն, արևակն, կալցիտ, պիրիտ, հեմատիտ, գալենիտ, ցիրկոն և այլն։ Ցեոլիթների հանքավայրում առկա է միներալների 3 տարատեսակ՝ անալցիմ, մորդենիտ և կլինոպտիլոքար։ Արդյունաբերական նշանակություն ունեն վերջին երկուսը։ Բենթոնիտային կավերի հեռանկարային պաշարները մոտ 300 միլիոն տ են, ցեոլիթներինը՝ 520 միլիոն տ։ Հերթափոխվելով բենթոնիտային կավերի հետ՝ ցեոլիթները տալիս են խառը տարատեսակների կուտակումներ, որոնց հեռանկարային պաշարները գնահատվել են 500 միլիոն տ։
Կատեգորիա:Հանքավայրեր այբբենական կարգով Կատեգորիա:Հայաստանի հանքավայրեր
Կոսովոյի աշխարհագրություն
Մասամբ ճանաչված Կոսովոյի Հանրապետությունը Եվրոպայի հարավում գտնվող Բալկանյան թերակղզում է։ Կոսովոյի Հանրապետությունը միակողմանի հայտարարել է իր անկախությունը Սերբիայից 2008 թվականի փետրվարի 17-ին։ 2014 թվականի փետրվարի 11-ին ճանաչվել է ՄԱԿ-ի 108 անդամ երկրների կողմից։ Սերբիան հրաժարվել է ճանաչել Կոսովոյի անկախությունը և համարում է այդ տարածքը իր՝ Կոսովոյի և Մետոխիայի ինքնավար երկրամաս։
Տեղագրություն
Տարածքը, որը մեկ պետություն դիտարկում է որպես Կոսովոյի մասամբ ճանաչված հանրապետություն, մյուսը՝ Սերբիայի Կոսովոյի և Մետոխիայի ինքնավար երկրամաս, իրենից ներկայացնում է հավասար զուգահեռակողմ քառանկյունի, որը բաժանված է երկու հարթավայրերի՝ Մետոխիայի արևմուտքից Սպիտակ Դրին գետի երկայնությամբ, արևելքում հենց Կոսովոյի, Սիտնիցա գետի երկայնքով, որը բլրավոր բարձունքներով հոսում է հյուսիս-արևմուտքից հարավ-արևելք։ Միջին հաշվարկով Կոսովոյի դաշտավայրը բարձր է Մետոխիայի դաշտավայրից 100 մետրով (բարձրությունները մոտավորապես 550 և 450 մետր է համապատասխանաբար)։ Տարածքի մակերեսը կազմում է 10 887 կմ², բնակչությունը՝ մոտ 2,2 մլն մարդ։ Կոսովոն հիմնականում ծածկված է լեռներով, ամենաբարձր կետը Ջյարավիցա (2656 մ) լեռն է, որը գտնվում է Ալբանիայի հետ սահմանին։
Կոսովոյի և Մետոխիայի տարածքի մեծ մասը գտնվում է լեռնային շրջանում։ Շար Պլանինա լեռնաշղթան գտնվում է հարավում և հարավ-արևելքում, Մակեդոնիայի Հանրապետության հետ սահմանին ։ Հիմնականում կենտրոնական Սերբիայում գտնվող Կոպաոնիկ լեռնազանգվածի ոչ մեծ հատվածը Կոսովոյի հյուսիսային մասում է։ Բլրաշատ Դրենիցա շրջանը, որը Պրիշտինայից արևմուտք է, սահման է ծառայում Կոսովոյի և Մետոխիայի միջև։
Ջրագրություն
Կոսովոյի և Մետոխիայի կողմերը ելք չունեն դեպի ծով, բայց նրա տարածքում կան մի շարք խոշոր գետեր՝ Սպիտակ Դրին, Սիտնիցա, Հարավային Մորավիա և Իբար։ Ամենամեծ լճերը Գազիվոդան, Ռադոնիչը, Բատլավան և Բադովացն են։ Դրանցից ամենամեծը Սպիտակ Դրին գետն է (երկարությունը՝ 175 կմ)։ Կուկաս (Ալբանիա) քաղաքից ոչ հեռու Սպիտակ Դրինը, միախառնվելով Սև Դրինի հետ, ձևավորում է Դրին գետը։ Սպիտակ Դրին գետի ավազանի մակերեսը կազմում է 4964 կմ²։ Կոսովոյի և Մետոխիայի ամենամեծ ջրամբարը Գազիվոդեն է, որն արհեստական է (380 մլն մ³), գտնվում է Կոսովոյի ու Մետոխիայի և Սերբիայի սահմանին։ Մեծությամբ երկրորդ ջրամբարը Ռադոնիչն է (113 մլն մ³), գտնվում է Մետոխիայում։ Բատլավայի (40 մլն մ³) և Գրաչանիցայի (26 մլն մ³) լճերը գտնվում են Կոսովոյում։
Կոսովոյի և Մետոխիայի ջրվեժներն են՝
Արտաքին հղումներ
Կատեգորիա:Կոսովոյի աշխարհագրություն
Դեննիս Աոգո
Դեննիս Աոգո (Dennis Aogo, ), գերմանացի ֆուտբոլիստ, պաշտպան։ Հանդես է գալիս գերմանական «Շտուտգարտ»-ի և Գերմանիայի ազգային հավաքականի կազմում։
Ակումբային կարիերա
2008 թվականին Դեննիսը միացել է Բունդեսլիգան ներկայացնող «Համբուրգ»-ին։ Նա թիմում ստանձնել է եզրային պաշտպանի դերը ։ Թիմի կազմում իր դեբյուտը ֆուտբոլիստը անցկացրել է 2008 թվականի հոկտեմբերի 26-ին` «Հոֆֆենհայմ»-ի դեմ խաղում։ 2008/09 մրցաշրջանում Աոգոն դարձել է թիմի առանցքային ֆուտբոլիստներից մեկը։
2013 թվականի օգոստոսի 29-ին Դեննիս Աոգոն վարձակալական հիմունքներով տեղափոխվել է գերմանական «Շալկե 04» ։ Հաջորդ տարի գերմանական ակումբը գնել է ֆուտբոլիստի ամբողջական տրանսֆերը և նրա հետ կնքել 3 տարվա պայմանագիր ։
2017 թվականի օգոստոսի 9-ին Դեննիս Աոգոն միացել է «Շտուտգարտ»-ին ։
Միջազգային կարիերա
Գերմանիայի ազգային հավաքականի կազմում Դեննիսը իր դեբյուտը անցկացրել է 2010 թվականին` Մալթայի հավաքականի դեմ խաղում։ Այս հանդիպումից հետո Աոգոն հրավիրվել է Գերմանիայի հավաքական` ԱԱ 2010-ին մասնակցելու համար։ Առաջնության շրջանակներում նա մասնակցել է Ուրուգվայի հավաքականի դեմ հանդիպմանը։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Համբուրգի ֆուտբոլիստներ Կատեգորիա:Շալկե 04-ի ֆուտբոլիստներ Կատեգորիա:Շտուտգարտի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Գերմանացի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:Հաննովեր 96-ի ֆուտբոլիստներ Կատեգորիա:Կարլսռուհեի ֆուտբոլիստներ
Մաշնաար
Մաշնաար (მაშნაარი), գյուղ Վրաստանում։ Գտնվում է Կախեթի մարզի Սիղնաղի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 483 մարդ ։
Տարածք
Կենտրոնի բարձրությունը 420 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
Կատարի վարչական բաժանում
Կատարը վարչականորեն բաժանված է յոթ շրջանների, որոնք բնօրինակ արաբերենով կոչվում են բալադիյահներ (بلديات): Քաղաքամայր Դոհան ունի մայրաքաղաքային ինքնավարություն և առանձին բալադիյահի կարգավիճակ ։
Արտաքին հղումներ
Կատեգորիա:Կատարի աշխարհագրություն Կատեգորիա:Կատարի վարչական բաժանում
Ռոբերտո Ասաջիոլի
Ռոբերտո Ասաջիոլի կամ Ասաջոլի (Roberto Assagioli, ), իտալացի հոգեբան, հոգեբույժ, հումանիստ։
Կենսագրություն
Ռոբերտո Ասաջոլին ծնվել է 1888 թվականի փետրվարին Վենեցիայում, Իտալիա։ Ծագումով հրեա է, պատկանում էր միջին դասին։ Ի ծնե անունը Ռոբերտո Մարկո Գրեկո էր։ Նրա հայրը՝ Լենոե Գրեկոն մահացել է, երբ նա երկու տարեկան էր, արդյունքում նրա մայրը՝ Էլենա Կաուլան ամուսնացել է Ալեքսանդրո Էմանուել Ասաջոլիի հետ ։
18 տարեկանում արդեն տիրապետում էր 8 լեզուների. իտալերեն, անգլերեն, ֆրանսերեն, ռուսերեն, հունարեն, լատիներեն, գերմաներեն և սանսկրիտ։ Այս նույն տարիքում նա սկսեց ճանապարհորդել, հիմնականում՝ Ռուսաստանում։ 1910 թվականին նա ավարտել է Ֆլորենցիայի համալսարանը, ստանալով նյարդաբանի և հոգեբույժի աստիճան։ Նույն թվականին Բոլոնի փիլիսոփայության Միջազգային կոնֆերանսի ժամանակ Ասաջոլին ներկայացրեց իր հայացքները անգիտակցական մակարդակի վերաբերյալ, նշելով հոգեվերլուծության սահմանափակության մասին և սկսեց մշակել հոգեթերապիայի և ինքնազարգացման սեփական մեթոդները փսիխոսինթեզ անվանումով։
1922 թվականին ամուսնացել է Նելլի Չապետիի (Nella Ciapetti) հետ։ Նրանք ունեցան որդի՝ Իլարիոն (Ilario Assagioli):
1938 թվականին Ասաջոլին ձերբակալվել է ֆաշիստական կառավարության կողմից իր ազգային պատկանելիության և հումանիստական ստեղծագործությունների պատճառով։
Երկրորդ համաշխարհային պատերազմի ավարտից հետո վերսկսեց իր աշխատանքները փսիխոսինթեզի ինստիտուտում, փսիխոսինթեզի կենտրոններ հիմնադրվեցին ԱՄՆ-ում, Ֆրանսիայում, Ասաջոլին առաջարկեց դասախոսություններ ընթերցել Իտալիայում, Անգլիայում, Ամերիկայում։ Ներկայումս աշխարհում գոյություն ունեն փսիխոսինթեզի ավելի քան 50 ինստիտուտներ և կենտրոններ ։
Տավո յոկի
Տավո յոկի (Таво-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Պյա լիճ Կովդա։ Գետի երկարությունը 28 կմ է, ավազանի տարածքը 314 կմ2։ Գետաբերանից 3,3 կմ հեռավորության վրա թափվում է Դյակո գետը։
Լոլիկի հյութ
Լոլիկի հյութ (Tomato juice), լոլիկից ստացված հյութ։ Սպառվում է խմիչքի տեսքով, ինչպես նաև բաղադրիչ մաս է հանդիսանում այնպիսի կոկտեյլների պատրաստման համար, ինչպիսիք են՝ «Արյունոտ Մերին», «Սանգրիտան» և «Միչելադան»։ Ամերիկայում կարծում են, որ առաջին անգամ լոլիկի հյութ վաճառել են 1917 թվականին և այն վաճառողը եղել է Ինդիանայի հարավում գտնվող French Lick Springs Hotel հյուրանոցի սեփականատեր Լուիս Պերին։ Այդ ժամանակ նրա մոտ վերջացել էր նարնջի հյութը, և հարկավոր էր եղել այն անհապաղ փոխարինել մեկ ուրիշ ըմպելիքով։ Պերիի կողմից հայտնաբերած լոլիկ, շաքարավազ և հատուկ սոուս պարունակող հյութի բաղադրատոմսը արագ հայտնի էր դարձել. հենց այդ ժամանակ Չիկագոյում հայտնվել էր լոլիկի հյութից պատրաստված առաջին կոկտեյլը։
Տավո յոկի
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լոլիկի հյութ
1937 թվականին ԽՍՀՄ-ում արտադրվել է լոլիկի հյութի առաջին խմբաքանակը։ Մոսկվայի Կրկեսային հրապարակում կազմակերպվել էր լոլիկի հյութի անվճար համտես։ Այնուամենայնիվ, համտեսողների մեծամասնությունը բացասական գնահատական էր տվել։ Գովազդային հրաշալի արշավի շնորհիվ լոլիկի հյութը լայն ճանաչում է ստացել ։ Խորհրդային Միությունում լոլիկի հյութը ամենուր էր՝ մթերային խանութներում, մանկապարտեզներում, ուսումնական հաստատությունների ճաշարաններում, թատրոնների և կինոթատրոնների ճաշարաններում, սրճարաններում և գործարանային ճաշարաններում։ Խորհրդային ​​մթերային խանութներում միշտ հնարավոր էր գնել լոլիկի հյութ երեք լիտրանոց տարաներով և շշալցված տարբերակով։ Խանութում 10 կոպեկով կարելի էր գնել մեկ բաժակ լոլիկի հյութ, հաճախորդներին թույլ էին տալիս հյութի մեջ աղ ավելացնել ։
Լոլիկի հյութ արտադրող ընկերություններից շատերը դրանում աղ են ավելացնում։ Հաճախ ավելացնում են նաև այլ հավելումներ՝ սոխի կամ սխտորի փոշի, տարբեր համեմունքներ։ Ամերիկայի Միացյալ Նահանգներում լոլիկի հյութի զանգվածային արտադրությունն ու իրացումը սկսվել է 1920-ական թվականների կեսերից, և մի քանի տարի անց այն դարձել է ճանաչված ըմպելիք նախաճաշի համար ։ Կանադական օրենքները պահանջում են,որ լոլիկի հյութը քամեն ամբողջական լոլիկներից, մինչդեռ ԱՄՆ-ում լոլիկի հյութի մեծ մասը պատրաստվում է լոլիկի մածուկից ։
Լոլիկի հյութի արդյունաբերական արտադրություն
Արդյունաբերական արտադրության մեջ լոլիկի հյութը ստանում են համասեռ հասած լոլիկներից, այնուհետև ավելացնելով 0.6—1.0% խոհարարական աղ՝ պահածոյացնում են։ Տեսակավորած լոլիկները առանձնացնում են, սերմերը բաժանում, լվանում, չորացնում, որից հետո կարող են օգտագործել որպես սերմ։ Այնուհետև մանրացված լոլիկները անցկացնում են մաղերով՝ կոպիտ մասերը հեռացնելու համար. օրինակ՝ պտուղների կանաչ մասերը մաղով անցկացնելուց հետո քամված զանգվածը եռացնում են՝ միկրոօրգանիզմները, օքսիդացնող և պեկտոլիտիկ ֆերմենտները ոչնչացնելու համար, ինչը նաև հեշտացնում է մաքրման գործընթացը։ Եռման ջերմաստիճանը +75 — +80°С է։ Երբ հյութը եռացնելու գործընթացը կատարվում է դանդաղ, այդ ժամանակ տեղի է ունենում զանգվածի քայքայում։ Դանդաղ ջերմաստիճանով եռացած պտուղներից պատրաստված լոլիկի հյութը ունի ցածր մածուցիկություն և ենթակա է նոսրացման։ Հյութի մածուցիկությունը սկզբնականում կարող է մնալ 95%-ի մակարդակում, բայց նաև հնարավոր է հյութի կոնդենսատով նոսրացում  ։
Լոլիկի պատրաստի հյութը փաթեթավորում են ապակե կամ անագե տարաների մեջ, ինչպես նաև Tetra Pak թղթե տարաների մեջ։ Լոլիկի հյութը ունի ցածր թթվայնություն և pH 5.5-6.5, ինչը բարենպաստ պայմաններ է ստեղծում մի շարք միկրոօրգանիզմների զարգացման համար։ Այս ամենի հետ կապված լոլիկի հյութը ենթարկվում է ստերիլիզացման՝ 20-30 րոպե, 120 °C ջերմաստիճանում։ Ստերիլիզացման ռեժիմը մեղմելու համար լոլիկի հյութը կարող է թթվայնացվել մինչև pH 3.7-4.0՝ օրգանական սննդային թթուներ կամ առավել թթվայնություն պարունակող պտուղների հյութեր խառնելու ճանապարհով։ Օդազտելուց հետո ապակե տարաները հերմետիկորեն կնքվում են և ուղարկվում ստերիլիզացման կամ պաստերիզացման ։
Արդյունաբերական արտադրության մեջ լոլիկի հյութը արտահանում են բնական կամ խիտ տեսքով (պարունակում է 40% լուծվող պինդ նյութեր)։ Վերջինս սպառման ժամանակ նոսրացվում է մինչև բնական հյութի խտությամբ, որից հետո օգտագործվում է որպես ըմպելիք։
Ռոբերտո Ասաջիոլի
Փսիխոսինթեզ
Փսիխոսինթեզ հոգեթերապիայի մեթոդ, ինքնազարգացում և ինտեգրալ կրթություն հիմնված Ռոբերտո Ասաջոլիի թեորիայի վրա։ Ասաջոլիի կոնցեպցիան կարելի է ներկայացնել մոդելի տեսքով, որի մեջ ընդգրկված են՝ ստորին անգիտակցական, միջին անգիտակցական, բարձր անգիտակցական, գիտակցական դաշտ, գիտակցական «Ես», Բարձրագույն «Ես», կոլեկտիվ անգիտակցական։ Փսիխոսինթեզի նպատակը՝ ներքին ներդաշնակ ինտեգրացիայի ձեռքբերումն է, օրգանական միության, որի համար Ասաջոլին առաջարկեց հետևյալ մոտեցումը. սեփական անձի խոր իմացություն, նրա բաղկացուցիչ մասերի վերահսկում, «Բարձրագույն Ես-ի ըմբռնում», և փսիխոսինթեզ, այսինքն անձի ձևավորում նոր կենտրոնի շուրջ։
Հոգեկանի ոլորտ
Ասաջոլին հետաքրքրվում էր գիտակցական ոլորտի և տրանսպերսոնալ հոգեբանության հետազոտություններով, ուսումնասիրել է թեոսոֆիա, արևելյան փիլիսոփայություն, «Արտաժամանակային իմաստություն» (Ageless Wisdom) գրքի հեղինակ Ալիսա Բեյլի գործակիցն էր։
Արտաքին հղումներ
Կատեգորիա:Իտալացի հոգեբաններ Կատեգորիա:Իտալացի հոգեբույժներ Կատեգորիա:Հումանիստներ ըստ ազգության Կատեգորիա:Հրեա հոգեբույժներ
Ջինա
Իր առաջին մինի-ալբոմը՝ (Draw G’s First Breath) թողարկել է 2010 թվականի հուլիսի 14 ին ։
Կենսագրություն
Ջինա Չհոյը (Gina Choi) ծնվել և մեծացել է Կանադայում։ 2005 թվականին տեղափոխվել է Հարավային Կորեա, քանի որ երազում էր դառնալ դերասանուհի։ Հաջող  անցել է ստեղծվելիք «5 Girls» գյորլ-խմբի լսումները։ Համարյա մեկ տարի ապրել և պարապել է խմբի մյուս մասնակիցների հետ, բայց հետո ֆինանսական խնդիրների պատճառով խումբը դադարեցրել է իր գոյությունը։ Ջինան վերադարձել է Կանադա ։
Հետո Հոն Սըյոնսոնը հեռացավ JYP Entertainment-ից, որպեսզի ստեղծի իր առանձին ընկերությունը՝ Cube Entertainment. Ջինան հետևեց նրան։
Սկզբում նա նոր երջ հրապարակեց Ռեյնի հետ՝ «Things I Want To Do When I Find A Lover», իսկ հետո 2010 թվականի հունիսին իր առաջին սոլո սինգլը՝ «I’ll Back Off So You Can Live Well»։ Կորեայում այն արժանացավ 2 տեղին (Gaon չարտում)։
Այդ ժամանակից ի վեր նա հայտնի է Հարավային Կորեայում։
Discord
դիսկորդ, նամակագրության և վիդեոզանգերի անվճար ծրագիր, ի սկզբանե նախատեսված է եղել համակարգչային խաղերի համար։ Ծրագիրը մշակվել է Hammer & Chisel (Discord Inc.) ընկերության կողմից (Սան Ֆրանցիսկո) ։ Ծրագիրը ադապտացված է Windows, macOS և Linux օպերացիոն համկարգերի վրա։ Ինչպես նաև Android և iOS օպերացիոն համակարգերի համար կա հավելված։
Պատմություն
Hammer & Chisel-ի ծրագրավորողները կետրոնացել էին MOBA-խաղ՝ Fates Forever խաղի զարգացման համար սկսած 2015 թվականից ։ Սկզբնական շրջանում ընկերությունը ֆինանսավորում է ստացել YouWeb’s 9+-ից, հետո արդեն ներդրումներ են կատարել Benchmark և Tencent ։ Ծրագրավորողները որոշել էին ստեղծել ծրագիր, որը թույլ կտար կապ հաստատել ցածր հետաձգմամբ և որը իր մեջ կպարունակեր նմանատիպ ծրագրերի առավելությունները ։
Սերվիսը սկսեց ճանաչում հավաքել կիբեռսպորստսմենների շրջանում, այդ թվում հայտնի Twitch.tv-ի օգտատերերի և խաղային խմբավորումների, օրինակ՝ Star Citizen ։
2016 թվականի սկզբին գրանցված օգտատերերի թիվը սերվիսում հասավ 11 միլիոնի, դրա հետ մեկ տեղ ամենամսյա բաժանորդագրվողների թիվը կազմում էր 2 միլիոն
2017 թվականի հոկտեմբերին սերվիսում հայտնվեց տեսազանգի հնարավորություն, ինչպես նաև էկրանի ցուցադրման հնարավորություն, 2018 թվականի տվյալներով տեսազանգին միանգամից կարող էին միանալ 10 մարդ, իսկ արդեն 2020 թվականին այս թիվը հասավ 50-ի ։
2020 թվականի տվյալներով հավելվածը տարածվում է անվճար, սակայն 2017 թվականի հունվարի 23-ին սերվիսում ավելացավ վճարովի «Discord Nitro» բաժանորդագրությունը, որը թույլ է տալիս տեղադրել հաշվի համար անհատական պիտակ, անիմացիոն գլխավոր նկար և օգտագործել անիմացիոն էմոջիներ։
Հնարավորություններ
Հավելվածը ունակ է կազմակերպել ձայնային կոնֆերանսներ, կապի կարգավորումների հնարավորությամբ և աշխատում է push-to-talk սկզբմունքով, ստեղծել հրապարակային և գաղտնի նամակագրություններ։
Երբ միացվում է «ստիմերի» ռեժիմը՝ էկարնի պահվում է բոլոր ոչ պետքական տեղեկությունները, անջատվում է գլխավոր էկրանից հայտնվող ձայնը և ծանուցումները։ Ռեժիմը ակտիվանում է ավտոմատ կերպով, սակայն կարելի է միացնել անջատել ռեժիմը մեխանիկորեն։
Ծրագիրը ունի ստեղների համակցման հնարավորություն։
Իրականացվել է ծանուցումների անջատման հնարավորությունը, որը շնորհիվ կարելի է անջատել ծանուցումներ բջջային տարբերակից առանց համակարգչի։ Կա հնարավորություն, որը թույլ է տալիս ձայնարկել ծանուցումները։ Ինչպես նաև ապահհոված է անձնական նամակագրության մեջ, որոնման հնարավորությամբ ։
Տեքստային հաղորդագրությունների բաժնում հնարավորություն կա կցել նկարեր, ֆայլեր և հղղումներ, սահմանել տեքստերի ֆորմատները, սկայան տեղադրվող ֆայլը չպետք է գերազանցի 8 ՄԲ-ն։
Արտաքին հղումներ
Կատեգորիա:Անդրոիդի ծրագրային ապահովում Կատեգորիա:IOS-ի ծրագրային ապահովում Կատեգորիա:Վինդոուզի ծրագրային ապահովում Կատեգորիա:Ծրագրային ապահովում Կատեգորիա:Լինուքսի ծրագրային ապահովում Կատեգորիա:Տեղեկատվական տեխնոլոգիաներ Կատեգորիա:Տնտեսություններ Կատեգորիա:Կապ Կատեգորիա:Համակարգիչ Կատեգորիա:Լրատվամիջոցներ Կատեգորիա:Կայքեր Կատեգորիա:Անդրոիդ
Օխտը դռնի վանք
Օխտը դռնի վանք, վանք Լեռնային Ղարաբաղի հանրապետության Հադրութի շրջանում։ Գտնվում է Մոխրենես գյուղից 3,5 կմ հյուսիս-արևմուտք, Յուղուսեն լեռան լանջին։
Նկարագրություն
Վանական համալիրը, բաղկացած է եղել երեք հիմնական շենքերից։ Գավիթը լրիվ ավերակ է, մյուս շենքից մնացել են միայն գետնամերձ պատերի մասերը, իսկ երրորդը՝ եկեղեցին, դեռ կանգուն է, թեև՝ վատ պահպանված վիճակում է։ Գավթի, ինչպես նաև մյուս օժանդակ կառուցվածքների ավերակները գտնվում են եկեղեցուն կից, նրա հյուսիսարևմտյան կողմում։ Հիմնական հուշարձանի՝ եկեղեցու կառուցման ստույգ թվականը հայտնի չէ, սակայն ճարտարապետական ձևերի, զարդաքանդակների և ծավալատարածական հորինվածքի դիտարկումը թույլ է տալիս այն դասելու վաղ միջնադարյան հուշարձանների շարքը։
Օխտը դռնի վանքի եկեղեցու գմբեթատակ տարածությունը շրջափակված է երկու մետր հավասար բացվածքով և մոտավորապես հավասար խորությամբ չորս պայտաձև աբսիդներով և իրենց բացվածքով դեպի դահլիճի կենտրոնն ուղված 3/4 անկյունագծային խորշերով։ Այդ խորշերը չունեն ավանդատուն անցնելու միջանցքի նշանակություն, այլ ունեն զուտ դեկորատիվ բնույթ։ Եկեղեցու արտաքին ձևը նրա ներքին հորինվածքի արտահայտությունն է։ Այն իրենից ներկայացնում է մի վարդյակ՝ չորս մեծ և չորս փոքր կիսաբոլորակ թերթերով։ Խորանների ու խորշերի միջև կիսաբոլորակ տեսքով որմնամույթերն են, որպիսիք չեն հանդիպում այդ տիպի մյուս հուշարձաններում։ Գմբեթակիր կամարների արանքում, որմնախորշերի վերևում պահպանվել է քարե շարվածքը, որից կարելի է ենթադրել, թե գմբեթի թմբուկը եղել է ութանկյուն՝ չորս մեծ, չորս փոքր կողերով։ Առանցքային խորանների և 3/4 խորշերի եզրակամարները հենվում են որմնամույթերի խոյակների վրա։ Խոյակներն ութն են։ Արևելյան խորանի որմնամույթերի երկու խոյակը քանդակազարդ են՝ յուրահատուկ զարդագոտիով։ Եկեղեցին, նման լինելով 7-րդ դարում կառուցված քառակոնխ տիպի տաճարներին, ինքնատիպ է, և ներառում է քրիստոնեական առաջին պաշտամունքային կառույցներին բնորոշ ճարտարապետական որոշ տարրեր։
Եկեղեցին ամբողջապես շարված է անտաշ և կոպտատաշ քարերով։ Պատերը հաստ են՝ 105-135 սմ, որոնք, ինչ խոսք, ևս հնաոճ որմնասյուններ են, չեն զատվում և սերտորեն համաձուլված են խորանների շարվածքի հետ և կազմում են վերջինի շարունակությունը։ Առհասարակ եկեղեցու ամբողջ կառուցվածքից երևում է, որ հետագա դարերում վերանորոգումների չի ենթարկվել, դրա համար էլ հատակագիծը և հիմնական կտրվածքը մնացել են անփոփոխ։ Մուտքը բացվում է արևմտյան խորանից։ Այն իր բացվածքով արևմուտք-արևելք առանցքից 30 աստիճան դեպի հարավ է ուղղված։ Դռան (լայնությունը՝ 106 սմ) բարավորի միակտոր քարը պահպանվում է։ Եկեղեցին դռան կողմից շատ է քայքայված և դռնից վերև ոչինչ չի պահպանվել։ Փոքր-ինչ բարվոք վիճակում են հարավային և արևելյան կողմերի պատերը, իսկ հյուսիսային աբսիդի մասում շենքը  կանգուն է մինչև  թմբուկի տակը՝ տրոմպներից ներքև։ Միակ պահպանված լուսամուտը բացվում է հյուսիսային աբսիդից։ Այն արտաքին մասում քանդված է։ Դռան և լուսամուտի երեսակալները զարդաքանդակված չեն․ երիզված են հասարակ տաշած քարով։ Եկեղեցին ներսից ծեփված է եղել կրաշաղախով, որից միայն տեղ-տեղ պատառիկներ են նկատվում։
Վանական տարածքում գտնված մյուս խաչքարը, որը քանդակագործության հիանալի օրինակ է, ունի թվագրություն և լավ պահպանված արձանագրություն։ «Հ․ թվ։ ՆՂԳ (1044թ․)։ Զկանդիլին մի (աբ) ով սուրբ Տերունի բարեխաւսե առ քս»։ Խաչքարը Արցախի տարածքում մինչև այսօր հայտնի ամենահին թվագրվածն է և կերտվել է Ամարասի հովտում պահպանված Ղազարի խաչքարից 47 տարի շուտ՝ 1044 թվականին։ Օխտը դռնի վանքը, գտնվելով Դիզակի վարչական կենտրոն Դողի և եպիսկոպոսանիստ Գտչավունքի մոտերքում, բնականաբար եղել է Դիզակի իշխանների հովանավորության տակ։ Վանքից մի քանի կիլոմետր հեռու են գտնվում նշանավոր Քթիշ Գոոոզ բերդերը, որոնք հիշվում են Թովմա Արծրունու պատմության մեջ, արաբական նվաճողների դեմ հայ ժողովրդի մղած պայքարի առընչությամբ։ Վանքի մոտերքում են գտնվում վանական աղբյուրը և «Քրոջ գերեզմանը»։ Ընդարձակ բնակատեղին, իր ավերված շենքերի հետքերով, հին հանգստարանով, խաչարերով հանդերձ սփռված է անտառի մեջ, Զկռատափի հարևանությամբ, և տեղացիները հնավայրը կոչում են Շինատեղ ։
Գրականություն
Կատեգորիա:Արցախի Հանրապետության պաշտամունքային կառույցներ Կատեգորիա:Արցախի հուշարձանների ցանկեր Կատեգորիա:Արցախի թեմի վանքեր և եկեղեցիներ
Տափաստանի գայլը
«Տափաստանի գայլը» (Der Steppenwolf), գերմանացի գրող Հերման Հեսսեի վեպը։ Առաջին անգամ հրատարակվել է 1927 թվականին Գերմանիայում։ Համարվում է գրողի լավագույն ստեղծագործություններից մեկը։ Վեպը թարգմանվել է բազմաթիվ լեզուներով, այդ թվում նաև հայերեն ։
Սյուժե
Վեպը ներկայացնում է Հարրի Հալլերի գրառումները, որոնք հրատարակել է նրա տանտիրուհու ազգականը։ Այդ ազգականի անունից է գրված վեպի նախաբանը։ Նկարագրվում է Հալլերի կենսակերպը, հոգեբանական դիմանկարը։ Ապրում էր փակ և ամփոփ, մարդկանցից մեկուսի, ասես տափաստանի գայլ, որը մոլորվել է քաղաքակրթության և քաղքենիության սահմանագծին։
Սկզբում պատմողը Հարիի նկատմամբ վախի և զգուշավորության զգացում է ցուցաբերում, սակայն հետո նրան տիրում է համակրանքը։ Համակրանք մի մարդու հանդեպ, որը չի կարողացել բացել իր հոգու ճշմարիտ աղբյուրները աշխարհում, ուր շատ բան հիմնված է անհատի կամքը ճնշելու վրա։ Հալլերը գրասեր է, որը հեռու է պրակտիկ հետաքրքրություններից։ Չի աշխատում, երկար պառկում է անկողնում։ Սիրում է դասական գրականություն. գրեթե բոլոր գրողներին՝ Գյոթեից մինչև Դոստոևսկի։ Հաճախ նկարում է։ Սակայն մնում է ներփակված իր աշխարհում՝ հեռու մնալով քաղքենի աշխարհից։ Հերոսը զգում է իր մեջ երկու բնություն՝ մարդու և գայլի։ Բայց ի տարբերություն ուրիշ մարդկանց, որոնք դարձել են ձեռնասուն և սովորել են ենթարկվել, Հարրին տառապում է իր ներսում ծավալվող այդ երկու բնությունների պայքարից։
Փորձելով ընդհանուր լեզու գտնել մարդկանց հետ՝ Հարրին պարտություն է կրում։ Հանդիպելով փողոցում ծանոթ պրոֆեսորի և այցելելով նրա տուն՝ Հարրին տառապում է այդ տանը տիրող քաղքենիական մթնոլորտից. հատկապես Գյոթեի անհաջող դիմանկարից և տանտիրոջ դատողություններից։ Հարրին ցանկանում է հեռանալ այս աշխարհից, սակայն վախենում է մահից։ Պատահաբար մտնում է «Սև արծիվ» սրճարանը, որտեղ հանդիպում է Հերմինե անունով մի աղջկա։ Սկսվում է անսովոր սիրավեպ։ Հերմինեն փորձում է սովորեցնել Հարրիին գիշերային սրճարաններին և ռեստորաններին, ջազին և իր ընկերներին։ Այս ընթացքում հերոսն ավելի ու ավելի խորն է հասկանում իր վիճակի երկվությունը։ Նա խոսում է պատերազմների դեմ, սակայն պատերազմի ժամանակ թույլ չի տվել, որ իրեն գնդակահարեն, այլ հարմարվել է իրավիճակին։ Նա դեմ է բանկերին և վարկերին, սակայն բանկում ունի արժեթղթեր, որոնց տոկոսներով ապրում է։
Մտածելով գերմանական երաժշտության մասին՝ Հալլերը տեսնում է դրա հանդեպ իր վերաբերմունքի մեջ ողջ գերմանական մտավորականության ճակատագիրը։ Կյանքի մեջ մտնելու և այն ճանաչելու փոխարեն մտավորականը փախչում է երաժշտության անբառ ոլորտը։ Այստեղից ծագում է ատելություն իրականության հանդեպ։ Վեպի վերջում հերոսը հայտնվում է կախարդական դիմակահանդեսում՝ Մոգական թատրոնում։ Փորձելով գտնել Հերմինեին, որը տղայի զգեստ է հագել և հաղթում է կանանց իր լեսբիական հմայքով, Հարրին հայտնվում է ռեստորանի նկուղային հարկում՝ Հադեսում, որտեղ նվագում են երաժիշտ չարքերը, իսկ մթնոլորտը հիշեցնում է Գյոթեի «Ֆաուստի» Վալպուրգյան գիշերը։ Ռոմանտիկական ավանդույթից փախչող հերոսը ցուցաբերում է իր էության երկվությունը կամ բազմակիությունը։ Երաժշտության և դասական արվեստի սիրահարը նրա մեջ զուգակցված է մարդասպանի հետ։
Մոգական թատրոն, որտեղ մուտքը միայն խելագարների համար է, Հարրիին ուղեկցում է Հերմինեյի ընկերը՝ սաքսոֆոնահար Պաբլոն, որը թմրադեղերի մեծ գիտակ է։ Հալլերը սպանում է հենց Պաբլոյի հետ անկողնում հայտնված Հերմինեին՝ անառակին և իր մուսային, հանդիպում է մեծն Մոցարտին, որը բացահայտում է նրան կյանքի գաղտնիքը։ Կյանքը պետք չէ ընդունել շատ լուրջ։ «Հարկ է սովորել ծիծաղել․ լսել կյանքի ռադիոերաժշտությունը և ծիծաղել…»: Մոցարտը վերածվում է Պաբլոյի, ասես ապացուցելով, որ գերագույնը կյանքում խաղն է, որի օրենքը պետք է պահպանել։ Հալլերին մնում է հուսալ, որ երբևէ մի անգամ էլ խաղալու առիթ կստանա։
Էկրանավորումներ
1974 թվականին թողարկվել է ԱՄՆ և Շվեյցարիայի համատեղ արտադրության «Տափաստանի գայլը» գեղարվեստական ֆիլմը, որի ռեժիսորը Ֆրեդ Հայնսն է։
Արտաքին հղումներ
Կատեգորիա:1927 վեպեր Կատեգորիա:Հերման Հեսսեի վեպեր Կատեգորիա:Գերմաներեն գրքեր Կատեգորիա:Ինքնակենսագրական վեպեր
Տալպուս
Տալպուս (Талпус), գետ Ռուսաստանում, հոսում է Կարելական ինքնավար հանրապետությունում և Կոնդոպոժսկի շրջանում։ Թափվում է Պալեոզերո լիճ։ Գետի երկարությունը 11 կմ է։ Գետը հոսում է անտառներում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բանյո (Էնայի գավառ)
Բանյո (Bagneux), համայնք Ֆրանսիայի Պիկարդիա մարզի Էնա գավառում։ Մտնում է Սուասոն 1 կանտոնի կազմի մեջ։ Հանդիսանում է Սուասոն շրջանի կոմունա։
Բնակչություն
Համայնքի բնակչությունը 2010 թվականին կազմում էր 73 մարդ։
Տնտեսություն
2010 թվականի տվյալներով՝ աշխատունակ տարիքի 48 մարդկանցից (15-64 տարեկան) 33-ը տնտեսապես ակտիվ էին, 15-ը՝ ոչ ակտիվ (ակտիվության ցուցանիշը՝ 68,8 %, 1999 թվականին եղել է 71,8 %)։ 33 աշխատունակ բնակիչներից 31-ը աշխատում էին (18 տղամարդ և 13 կին), անաշխատանք էին 2 կին։ 15 անգործունակ մարդկանցից 4-ը աշակերտներ կամ ուսանողներ էին, 4-ը՝ թոշակառու, 7-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Ալեքս Բրոսկ
Ակումբային կարիերա
Ավարտել է Ավստրալիայի սպորտի համալսարանը։ 2001 թվականին՝ 18 տարեկանում, պայմանագիր է կնքել «Մարկոնի Ստալիոնզ» ակումբի հետ։ Հանդես է եկել Ավստրալիայի ազգային ֆուտբոլային լիգայում։ Երեք մրցաշրջաններում ֆուտբոլիստը անցկացրել է 50 խաղ և համարվել է ավստրալիական ֆուտբոլի ամենախոստումնալից երիտասարդներից մեկը։ 2004 և 2005 թվականներին դարձել է Ավստրալիայի ֆուտբոլային լիգայի լավագույն երիտասարդ ֆուտբոլիստ։
Ակումբի և միջազգային հարթակների իր ելույթների շնորհիվ 2004-2005 թվականին Ալեքսին առաջարկեցին պայմանագիր կնքել հոլանդական «Ֆեյենորդ» ակումբ հետ, այնուհետև Բրոսկը տեղափոխվեց բելգիական «Վեստերլո» ակումբ։ Նրա կարիերայի սկզբնական շրջանի կատարելությանը խանգարեց վնասվածքը։ Ալեքսը բելգիական ակումբի կազմում անցկացրել է 16 խաղ և հեղինակել երկու գնդակ։
Բրիսբեն Ռոար
2005 թվականին Ալեքսը պայմանագիր է կնքում «Բրիսբեն Ռոար» ակումբի հետ։ 2005/2006 մրցաշրջանում հեղինակեց 8 գոլ։ Արչի Տոմպսոնի, Ստյուարտ Պետրի և Բոբի Դեսպոտովսկու հետ միասին Բրոսկը արժանացավ Ա լիգայի «Ոսկե կոշիկ» մրցանակին ։
Սիդնեյ
2006 թվականի փետրվարին հայտարարվեց, որ Բրոսկը երեք տարվա պայմանագիր է կնքել առաջնության փոխչեմպիոնի՝ ավստրալիական Սիդնեյի հետ։ Ալեքսը նոր ակումբում նորամուտը նշել է նախքան առաջնության սկիզբը։ Այն տոնել է նախկին ակումբի՝ Բրիսբեն Ռոարի հետ։ Հանդիպումը տեղի է ունեցել 2006 թվականի հուլիսի 15-ին, Ալեքսը հեղինակել է մեկ գոլ։ Պաշտոնապես բացված առաջնությունում իր առաջին գնդակը հեղինակել է 17-րդ տուրում։ Անհաջող մրցաշրջանից հետո Ալեքսը դարձավ թիմի հիմնական հարձակվողը։ Երկրորդ մրցաշրջանում գրանցեց համեմատաբար լավ արդյունք գրանցեց՝ 8 գոլ՝ շնորհիվ Ժունիյոյի ։ 8 գնդակներից 5-ը հեղինակել է Ժունինյոյի փոխանցումից հետո։ Իր 100-րդ հանդիպումը անցկացրել է Պորտ Գլորի ակումբի դեմ, Ա Լիգայի 14-րդ տուրում։ Խաղն ավարտվել է 2։0 Սիդնեյի հաղթանակով։ Ալեքսը դարձել է 1 գոլի հեղինակ, որը Ա Լիգայում 29-րդն էր ։ Ակումբի կազմում անցկացրել է 104 խաղ։ Նաև ակումբում գոլերի թվով սահմանել է նոր ռեկորդ՝ 34 գնդակ, 30 գնդակով սահմանել է Ա լիգայի խփված գնդակների ռեկորդը։
Սիմիձու Ս Պալս
2011 թվականի հունվարին երկու տարվա պայմանագիր կնքվեց Ալեքսի և ճապոնական Սիմիձու Ս Պալս ակումբի հետ։ Ճապոնացիները ֆուտբոլիստի համար վճարեցին 1․5 միլիոն դոլար ։ Ճապոնական Ջեյ լիգայում ֆուտբոլիստն իր նորամուտը նշել է 2011 թվականի մարտի 5-ին Կասավա Ռեյսոլ ակումբի դեմ խաղում։
Ալ Այն
2012 թվականին Ալեքսը տեղափոխվեց «Ալ Այն».
Սիդնեյ
2014 թվականի հունվարի 26-ին Ալեքս Բրոսկը վերադարձավ «Սիդնեյ» ակումբ՝ կնքելով երկամյա պայմանագիր.
Լետիցիա Ջեյմս
'''Լետիցիա Ա. Ջեյմս''' (Letitia A. "Tish" James, ), Նյու Յորքի գործող և չորրորդ հանրային փաստաբան, առաջին աֆրոամերիկացի կինը, որը պաշտոն է զբաղեցնում Նյու Յորքի կառավարությունում  ։ Նա ամերիկացի իրավաբան է, ակտիվիստ և քաղաքական գործիչ, դեմոկրատական կուսակցության անդամ ։ Նախկինում նա ծառայել է Նյու Յորքի քաղաքային խորհրդում՝ ներկայացնելով Բրուքլինի 35-րդ շրջանը։ Ջեյմսը նախագահում էր տնտեսական զարգացման կոմիտեում, ինչպես նաև ծառայում էր զբոսայգիների և հանգստի, փոքր բիզնեսի, կառավարության տեխնոլոգիաների, վետերանների գործերի ևւ կանանց խնդիրների կոմիտեներում։ 2013 թվականին Ջեյմսն առաջադրվել էր Նյու Յորքի հանրային փաստաբանի պաշտոնում և 36 % ստացել դեմոկրատական կուսակցության փրայմերիզում, ինչը նրան երկրորդ փուլից խուսափելու հնարավորություն չի տվել, որում Ջեյմսը ստացել է 59 %  դարձել Նյու յորքցիների պաշտպանի"թեկնածու։ Հիմնական ընտրություններում՝ 2013 թվականի նոյեմբերին, նա հաղթել է հանրապետական մրցակցին՝ հավաքելով ձայների 83 %-ը ։
Ալեքս Բրոսկ
Միջազգային կարիերա
Ազգային հավաքականում նորամուտը կատարել է 2004 թվականին Ազգերի լիգայի առաջնությունում։